Rand se vreugde van korte duur | Netwerk24
SA juniors gly in 1ste ronde, maar deur in dubbels
Suid-Afrika se twee juniors in die Australiese Ope, Joubert Klopper en Kholo Montsi, is die naweek albei in die eerste ronde uitgeskakel, maar hulle het wel as dubbelspelpaar die eerste ronde oorleef.
Matthys Beukes bobaas in Attakwas
Die Suid-Kaapse bergfietsryer Matthys Beukes het Saterdag die uitdagende eendaagse Attakwas-uitdaagren in die Suid-Kaap die tweede agtereenvolgende keer gewen.
Rand se vreugde van korte duur
Deur Elvira Wood 09 November 2018 06:42
Dié rand verhandel teen R14,15 teenoor die dollar.
Die rand het skaars ’n dag teen minder as R14 teenoor die dollar verhandel.
Die geldeenheid, wat in ’n stadium dié week tot R13,88 teenoor die Amerikaanse geldeenheid versterk het, verhandel vroeg Vrydagoggend op R14,15 teenoor die dollar.
Reuters berig die dollar het weer kop opgetel nadat die Federale Reserweraad (Fed) Donderdagaand aangekondig het hy gaan nie rentekoerse in die VSA verander nie.
Hoewel die Fed se besluit nie onverwags is nie, blyk dit ontleders wou wel kyk of hy steeds by sy besluit bly om koerse geleidelik te verhoog.
Die verwagting is dat hy vanjaar die rentekoers nog een keer gaan verhoog.
Die dollar het vroeër die week teruggesak ná die uitslag van die middeltermynverkiesing in die VSA.
Die twee huise van die kongres is nou verdeeld met die Demokrate in beheer van die huis van verteenwoordigers en die Republikeine van die senaat.
Dié verwikkeling gaan waarskynlik veroorsaak dat pres. Donald Trump nou nie meer so maklik besluite kan goedkeur soos om byvoorbeeld belasting te verlaag nie.
Die rand het vroegoggend teen R18,47 teenoor die pond en R16,05 teenoor die euro verhandel.
Met die hulpbronne staan sake so:
Goud: $1 218 per fynons
Platinum: $855 per fynons
Olie: $70,78 per vat
Bitcoin: $6 425,43
Meer oor: Federale Reserweraad | Vsa | Rentekoers | Rand | Dollar
Rand hou pas vol op R13,92
Amerikaanse verkiesing: Ligte tikkie vir Trump
VSA-verkiesing: Demokrate wen beheer oor huis van verteenwoordigers
Dodetal nou 85 nadat pyplyn in Mexiko ontplof